Sankt Peterburg
‘S e baile mòr air an àirde an iar-thuath na Ruise a th’ ann an Санкт-Петербург neo Sankt-Peterburg (IPA: sankt pʲɪtʲɪr’burk, Beurla: Saint Petersburg, Gaeilge: Cathair Pheadair, Fionnais: Pietari). Chaidh am baile a stèidheachadh ann an 1703 leis an Rìgh Peadar Mòr mar phrìomh-bhaile ùr airson an dùthaich a leasachadh is leis gu robh e na b' fhaisge air an Roinn Eòrpa na Mosgo. Tha e suidhichte ri taobh na h-Aibhne Neva, anns an roinn (Ruiseis: Okrug) Iar-Thuath na Ruise, 633km air falbh bho Mhoscobha (prìomh-bhaile na dùthcha) agus 18km bho Kronshtadt agus Am Muir Baltach (Camas Shuòmaidh) air an taobh thall a’ bhàigh Nevskaya Guba. Tha 4,661,219 duine a’ fuireach anns a’ bhaile, an darna baile as motha na dùthcha. 

Bha ainm a' bhaile gu math connspaideach fad an 20mh linn. Thug Peadar Mòr ainm le coltas Gearmailteach air a' bhaile ùr aige is e ag iarraidh prìomh-bhaile na b' Eòrpaiche agus na b' adhartaiche. Ach b' fheudar dhan Tsar an t-ainm atharrachadh gu Petrograd aig àm a' chiad cogaidh ann an 1914. Chaidh an t-ainm air atharrachadh a-rithist gu Leningrad mar chuimhne air Lenin nuair a bha na Comannaich os cionn riaghaltas na dùthcha ann an 1924. Chaidh an t-ainm tùsail a thoirt air ais ann an 1991 nuair a bhrist an t-Aonadh Sobhiat a-mach a chèile.

Daoine Ainmeil 
 Leonid Kantorovich (1912 – 1986)
 Joseph Brodsky (1940 – 1996): Sgrìobhadair a bhuannaich an Duais Nobel ann an 1987.
 Dmitry Medvedev (1965 -): Ceann-suidhe na Ruise.

Ann an Leabhraichean
Anna Karenina
Vojna i mir

Bailtean Co-cheangailte 
  Adana 
  Almaty 
  Antwerpen
  Astana
  Cape Town
  Gdańsk
  Graz
  Hamburg
 Kharkiv 
  Khartoum
  Kraków
  Los Angeles (Calafòrnia)
  Ocala (Florida)
  Oslo
  Rotterdam
  Saint Petersburg (Florida)
  Turku
  Vilnius
  Warsaw

Iomraidhean

Ceanglaichean a-mach 
 FC Zenit, sgioba ball-coise a' bhaile
 Riaghaltas a' bhaile
 Riaghaltas na Roinne

Bailtean
An Ruis